**Referat fra styremøte 8. desember kl. 13.00 – 18.00 på Radisson Blu**

Tilstede: Stian Holmvik, Margit Steinholt, Irina Eide, Hedda Soløy-Nilsen, Benjamin Storm, Morten Juul-Sundnes, Randi Sjøvoll. Pall Koren og Nora Jamissen.

I tillegg møtte Tove Myrbakk, Silje Støver og Lena Stemland. Ole-Kristian Losvik deltok pr. Telefo0n under sak om nettkurs og kurssystem.

***Sak 29/17: Godkjenning av innkalling og saksliste***

*Vedtak:*  
*Godkjent uten merknader.*

**Sak 30/17: Orienteringssaker**

***Utviklingsplaner i HF-ene***  
- NLF skal bistå de tillitsvalgte i deres arbeid i HF-ene ved behov, men arbeidet styres av de tillitsvalgte.

***Fra Nordlandssykehuset***    
Benjamin orienterte om stemningen på Nordlandssykehuset etter streikeslutt. Ikke nådd omstillingsutfordringene i 2016, og dette "overføres" til 2017 som blir enda tøffere økonomisk. De tillitsvalgte har signalisert til ledelsen at det er behov for leger i linjeorganisasjonen.

Det er laget en samarbeidsavtale, og HE-et har fått på plass tillitsvalgte på alle klinikker i dag. Planleggingsdag 12.1 og implementering av samarbeidsavtalen fortløpende på avdelingsnivå. Ledelsen er imøtekommende i møter, og ønsker tillitsvalgte med i prosesser og få flere LIS-leger i faste stillinger.

***Fra Helgelandssykehuset - Nye Helgelandssykehuset***   
Ikke mye nytt i prosjekt Nye Helgelandssykehuset. Mye debatt med kronikker i avisene. Leder har vært i kontakt med fagfolk i HF-et.

***Hurtigrutekonferansen 201***7  
Hurtigrutekonferansen om bord på MS Finnmarken 2. - 4.10med kolliderer høstferien i Nordland og Finnmark igjen, og etter en runde i komiteen av lokalforeningslederne er det flertall for at konferansen arrangeres på Svinøya Rorbuer i Svolvær i september 2017. Enten 11. - 13.9 eller 18. - 21.9. Avklares endelig med komiteen.  
   
 ***Lokalforeningsledersamling***   
S. Holmvik orienterte fra samlingen.

***Doktor i Nord og medlemskommunikasjon***   
T. Myrbakk orienterte om at siste papirutgave kommer i januar og at det jobbes med [www.doktorinord.no](http://www.doktorinord.no). Medlemskommunikasjon vil fremover blir gjennom nettsiden denne kombinert med nettsiden til NLF og Facebook.

***Medlemsmøte Sandnessjøen 12.1.17***   
M. Steinholt orienterte om møtet om "Sistehjelp - omsorg ved livets slutt".

***Status møte migrasjonshelse***   
Det innkalles til et planleggingsmøte rett over nyttår

***Akuttmedisinkurs 2017***   
L. Stemland orienterte om akuttmedisinkursene som kjøres under ny konsesjon i 2017.   
  
 ***NLF`s klage på Jens Grøgaard som den eneste som vurderer asylsøkeres alder for UDI er oppe i rådet for legeetikk 7.12.***   
Ikke fått svar fra Etisk Råd i Legeforeningen ennå. Mye mediekontakt i saken.  
  
**Regionalt samarbeid**   
Manglende regionalt samarbeid ble diskutert i styret. Leder tar kontakt med RU-leder for finne ut hva som skjer ift regionalt utvalg. Følges opp videre med legeforeningen sentralt.

**Sak 31/17: Høringssak PCI**

Helse Nord har sendt saken på høring med frist 15. januar 2017. Veldig viktig sak for Nordland Legeforening. Benjamin Storm la frem sitt forslag til høringssvar.

*Vedtak:*  
*Styret i Nordland Legeforening sender høringssvaret til Helse Nord.*

**Sak 32/16: Nettkurs og kursplattform**

Ole Kristian Losvik orienterte. Nettkurs EKG 1 er klart og på nett, men ikke knyttet til betaling og kursbevis. På grunn av mye arbeid med kurssystemet, er man noe forsinket her. Det er avtalt møte med Tor Claudi om diabeteskurs i januar.

**Sak 33/16: Kurssystem 2.0**

Ole Kristian Losvik orienterte om hvor vi står ift å få på plass en oppgradert versjon 2.0 av kurssystemet. Det har vært mye kommunikasjon mellom ham og Office Link gjennom testrapporter. Oppgradering av kurssystemet er kraftig forsinket, og mye arbeid gjenstår. Losvik er mer optimistisk nå i forhold til å komme i mål 1.1.17. Når det gjelder videre oppgradering og integrering av nettkurs r det ønskelig å undersøke alternative muligheter.  
  
*Vedtak:*   
*Ole Kristian Losvik holder kontakt med Office Link om ferdigstillelse av 2.0 versjonen. Når det gjelder videre utvikling av systemet ser man på mulige alternative løsninger som også sikrer at vi eier systemet og informasjonen.*

**Sak 34/16: Økonomi**  
  
L. Stemland la fram oversikt over økonomien. Ligger an til overskudd i 2016.

**Sak 35/16: Sekretariat**

Nordland Legeforening har i dag et sekretariat med fire ansatte, to på full tid og to på deltid (prosjekt). Sterk aktivitetsvekst de siste årene gir behov for å strukturere arbeidet bedre. I 2017 vil en del tid gå til å bedre strukturen for å sikre bedre kommunikasjon og jobbflyt.   
  
*Vedtak:*  
*I 2017 skal man jobbe med å få på plass en bedre struktur og bedre rutiner i sekretariatet.*

**Sak 36/16: Høringer i Legeforeningen**  
   
**Høring - Norsk indeks for medisinsk nødhjelp-utgave 4 Frist 8.12**

*Vedtak:*  
*Stian Holm sender ut forslag til høringssvar.*

**Landsstyremøtet 2017: Planlegging av helsepolitisk debatt, aktuelle saker m.m.**

*Vedtak:*  
*NLF sender høringssvar om at debattmåten det er lagt opp til er udemokratisk og ødeleggende for debatten. NLF ønsker en proff debattleder.*

**Innspill til ekspertgruppe for enklere tilgang og bedre utnyttelse av helsedata ("Helsedatautvalget")**

*Vedtak:*  
*Det sendes ikke høringssvar her.*

**Høring - Invitasjon til å gi innspill - utkast til rundskriv om kompetansebasert modell i psykisk helsevern**

*Vedtak:*  
*Stian Holmvik og Hedda Soløy-Nilsen sender høringssvar.*

**Sak 37/16: Kurs- og møtevirksomhet 2017**  
  
Grunnkurs mars (B), juni (B), september (D) og oktober (A og B)  
Obligatoriske samfunnsmedisinske kurs mai og september  
Emnekurs (ikke avklart)  
Akuttmedisinkurs - minimum 3  
IA-konferanse 20. - 21. mars –17  
Regional konferanse om psykisk helse/vinter 2017/2018  
Hurtigrutekonferansen september i Svolvær  
Nettkurs diabetes, EKG 2 og KOLS  
Medlemsmøte Sandnessjøen 12. Januar  
Medlemsmøte om migrasjon Bodø/Fauske våren  
Medlemsmøte Narvik våren  
  
*Vedtak:*  
*Det legges ikke opp til å øke aktiviteten mer på grunn av intern jobbing med å struktur og rutiner i sekretariatet.*

**Sak 38/16: Treårsplan 2018-2020**

Det jobbes videre med nettkurs.   
Endringer i grunnkursene fremover. Kortere kurs og endringer i programmet til alle kursene.  
Emnekurs - ønske om flere emnekurs som kan tas lokalt  
Akuttmedisinkurs - følges opp  
Medlemskommunikasjon - følges opp  
Medlemsmøte - følges opp  
Hurtigrutekonferanse - følges opp  
Regionalt samarbeid – følges opp  
Samfunnsmedisinske kurs? Foreslår å kutte D-kurset og tilby å arrangere G-kurset annenhvert år sammen med NORD-uka.  
NORD-uka september 2018: Helsepolitisk konferanse og/eller helsejournalistikk, samfunnsmedisinsk kurs G (5 dager), grunnkurs A i allmennmedisin (4 dager) og emnekurs (2 dager), kveldsdebatter med mer. Samarbeid med NORD universitet, Nordlandsforskning, DIPS, Helse Nord, Nordlandssykehuset m.fl. Sted: Radisson Blu og Scandic Havet + kanskje Stormen. Komite: Eirik, Ole Kristian, Stian, Tove, Lena. Hente inn representanter fra samarbeidende organisasjoner.

**Sak 38/16: Møteplan videre**

Styremøte 21. februar 2017 kl. 9 - 15  
Styremøte 9. mai 2017 kl. 12 – 18  
Styremøte og årsmøte 31. august 2017 kl. 12 – 19

Tove Myrbakk  
Referent